**Հայտարարություն**

**«Առևտրի խթանման և որակի ենթակառուցվածքի» ծրագիր**

**Վարկ թիվ 8390-ԱՄ**

ՀՀ վարչապետի աշխատակազմը հայտնում է, որ Համաշխարհային բանկի **«Առևտրի խթանման և որակի ենթակառուցվածքի»** թիվ 8390-ԱՄ (Ծրագիր) վարկային ծրագրի շրջանակում **«Ֆինանսական կառավարման մասնագետ» թիվ TPQI-C-4.1.8/1** առաջադրանքըիրականացնելու նպատակով հայտարարվում է անհատ խորհրդատուի ընտրության մրցույթ:

Այս առաջադրանքի նպատակն է աջակցել Ծրագրի Կառավարման Գրասենյակին՝ Ծրագրի ռեսուրսների օգտագործման պատշաճ վերահսկողության և Ծրագրով նախատեսված ֆինանսական կառավարման գործառույթների պատշաճ կատարման ապահովման գործում:

**Ընտրված Խորհրդատուն պետք է իրականացնի հետևյալ առաջադրանքները**.

* Գործարկել Ծրագրի ֆինանսական կառավարման համակարգը Ծրագրի հաշվապահի հետ համատեղ՝ ՀՀ Վարչապետի աշխատակազմի համապատասխան անձնակազմի հետ համագործակցելով:
* Վարել Ծրագրի գրառումները և հաշիվները` համաձայն ընդունված հաշվապահական հաշվառման սկզբունքների և պրակտիկայի, ինչպես նաև ՀՀ օրենսդրության:
* Կառավարել Ծրագրի Հատուկ հաշիվը:
* Ապահովել, որ Ծրագրի բոլոր հաշիվները պահպանվեն Համաշխարհային Բանկի ուղեցույցներին և կանոնակարգերին համապատասխան:
* Հատուկ հաշվի ժամանակին համալրման/վերականգնման նպատակով` համաձայն Համաշխարհային Բանկի քաղաքականության, պատրաստել մասհանման դիմում հայտերը՝ բոլոր անհրաժեշտ օժանդակ փաստաթղթերով և ներկայացնել Համաշխարհային Բանկ:
* Պատրաստել և ՀԲ ներկայացնել աուդիտի չենթարկված կիսամյակային միջանկյալ ֆինանսական հաշվետվությունները (ՄՖՀ)՝ Վարկային համաձայնագրում սահմանված ժամկետում և ընթացակարգով:
* Պատրաստել աուդիտի ենթակա Ծրագրի ֆինանսական հաշվետվությունները, լիարժեք համագործակցել աուդիտորի հետ՝ տրամադրելով վերջինիս աուդիտի հետ առնչվող բոլոր պահանջվող փաստաթղթերը և տեղեկատվությունը:
* Վարել ՀԲ-ի՝ Բանկ-Հաճախորդ (Client connection online system) առցանց համակարգը և ՀՀ Ֆինանսների նախարարության գանձապետարանի՝ Client Treasury առցանց համակարգը:
* Աջակցել մատակարարի հաշիվ-ապրանքագրերի հաստատման համար անհրաժեշտ փաստաթղթերի հավաքման, ստուգման և պատրաստման ընթացակարգերին, կատարել վճարումներ կապալառուներին և մատակարարներին և հաշվառել վճարումների փաստաթղթերը:
* Կատարել վճարումներ Ծրագրի շրջանակներում կնքված պայմանագրերով և ապահովել, որ վճարումները կատարվեն համապատասխան հիմնավորող փաստաթղթերի:
* ՀՀ Ֆինանսների նախարարության գանձապետարանի՝ Client Treasury առցանց համակարգով կապալառուներին, խորհրդատուներին և մատակարարներին թույլատրելի վճարումներ կատարելու նպատակով պատրաստել պայմանագրերի քաղվածքները և վճարման կարգադրությունները:
* Համագործակցել Համաշխարհային Բանկի առաքելությունների հետ Ծրագրի ֆինանսական կառավարման կանոնավոր հսկողություն իրականացնելու հարցում և պատշաճ կերպով արձագանքել արված դիտողություններին և առաջարկություններին և այլն:

Ծառայությունները նախատեսվում է իրականացնել 2022թ. հունիսից՝ վարկային ծրագրի երկարաձգման պարագայում մինչև քսանչորս ամիս ժամկետով:

**Խորհրդատուն պետք է բավարարի որակավորման հետևյալ չափանիշներին.**

Խորհրդատուն պետք է ունենա՝

* Բարձրագույն կրթություն ֆինանսների կամ հաշվապահության, բիզնես կառավարման կամ տնտեսագիտության /կամ հարակից/ ոլորտներում:
* Նվազագույնը 5 տարվա աշխատանքային փորձ ֆինանսների կամ հաշվապահության ոլորտում: Աշխատանքային փորձառությունը ՀԲ-ի կամ միջազգային ֆինանսական կազմակերպությունների հետ կդիտվի որպես առավելություն:
* ՀՀ հարկային և հաշվապահական օրենսդրության լավ իմացություն:
* Հանրային հատվածի հաշվապահական հաշվառման միջազգային ստանդարտների և/կամ ընդունված ընդհանուր հաշվապահական սկզբունքների և աշխատելաոճի իմացություն:
* ՀԲ-ի քաղաքականությan և ընթացակարգերի իմացությունը կդիտվի որպես առավելություն:
* «Հայկական Ծրագրեր» հաշվապահական ծրագրի աշխատանքային փորձ:
* Հայերենի և անգլերենի /բանավոր և գրավոր/ լավ իմացություն:
* Համակարգչային գերազանց հմտություններ:

Հետաքրքրված խորհրդատուներին խնդրում ենք հատուկ ուշադրություն դարձնել 2011 թ. հունվարին հրապարակված և 2014 թ. հուլիսին լրամշակված «Համաշխարհային Բանկի վարկառուների կողմից ՎԶՄԲ փոխառությունների եւ ՄԶԸ վարկերի և դրամաշնորհների շրջանակներում Խորհրդատուների ընտրություն եւ աշխատանքի ընդունում» ուղեցույցերի (Խորհրդատուների ուղեցույց) 1.9. կետին, որտեղ շարադրված է Համաշխարհային Բանկի քաղաքականությունը շահերի բախման վերաբերյալ:

Անհատ խորհրդատուի ընտրությունը կիրականացվի վերոնշյալ Խորհրդատուների ուղեցույցի շրջանակներում սահմանված Բաժին V-ում ներկայացված Անհատ խորհրդատուների ընտրության մեթոդի ընթացակարգերի համաձայն:

Հետաքրքրված անհատ խորհրդատուները հավելյալ տեղեկատվություն ստանալու նպատակով կարող են դիմել ստորև ներկայացված հասցեով տեղական ժամանակով 09:00-ից 18:00 ընկած ժամանակահատվածում:

Հետաքրքրված և վերը շարադրված պահանջներին համապատասխանող անհատ խորհրդատուները կարող են մինչեւ **2022 թվականի մայիսի 25-ը, ժամը 18:00** ներկայացնել իրենց հետաքրքրվածության հայտերը և կենսագրական թերթիկները անհրաժեշտ տեղեկություններով (տեղեկատվություն կրթության, ընդհանուր աշխատանքային փորձի, այդ թվում նմանատիպ հանձնարարականների իրականացման փորձի, համապատասխան օրենսդրության իմացության, լեզվի ու համակարգչային գիտելիքների վերաբերյալ) ստորեւ նշված հասցեով (անձամբ, կամ փոստով, կամ էլ-փոստով):

Առևտրի խթանման և որակի ենթակառուցվածքի Ծրագրի կառավարիչ

պարոն Ստեփան Մարգարյանին

Երեւան 0010, Նալբանդյան փողոց 28, 5-րդ հարկ

Հեռախոս. (374-10) 515 580, 515 581

Էլ. փոստ. [info@tpqi.am](mailto:info@tpqi.am), [h.shamamyan@tpqi.am](mailto:h.shamamyan@tpqi.am)